За мінулае сямігоддзе адбыліся значныя змены ў развіцці харчовай прамысловасці. Закончана будаўніцтва 2-га малочнага завода, завода безалкагольных напіткаў, рэканструяваны хлебазаводы і мясакамбінат. Далейшае развіццё харчовай прамысловасці плануецца такім чынам, каб забяспечыць рознабаковыя патрэбы насельніцтва ў харчовых прадуктах. Сыравінная база дазваляе вырашыць гэтую задачу, з кожным годам калгасы і саўгасы павялічваюць вытворчасць сельскагаспадарчых прадуктаў. К канцу 1970 года абём вытворчасці харчовай прамысловасці ўзрасце на 48 працэнтаў. Рост абёму прамысловай вытворчасці ішоў не толькі за кошт будаўніцтва і ўводу ў строй новых магутнасцей, новых цэхаў і прадпрыемстваў. На прадпрыемствах горада праведзена вялікая работа па больш рацыянальнаму выкарыстанню вытворчых магутнасцей, комплекснай механізацыі і аўтаматызацыі вытворчых працэсаў, укараненню перадавой тэхналогіі, па мадэрнізацыі і замене ўстарэлага абсталявання новым, больш прадукцыйным.